Joanna Väreen pojasta tuli Romeo | Viihde | Iltalehti.fi
Joanna Väreen ja Kalle Kuvajan poika kastettiin
Uusi Romeo
Torstai 22.7.2010 klo 10.02
Joanna Väreen ja Kalle Kuvajan poika on nimeltään Romeo Luca Emil Kuvaja.
Joanna Väreen ja Kalle Kuvajan poika on kastettu Romeoksi. (JANNE AALTONEN)
Emil periytyy isän suvusta.
Ristiäisiä vietettiin sunnuntaina Espoon Haukilahdessa. Perhe on sukuloinut Joannan läheisten luona Savossa ja Kallen juurilla Turun saaristossa.
Toukokuun 11. päivänä syntynyt poika on matkustanut mainiosti.
- Hän on ollut terve koko ajan ja kasvanut kovasti. Romeo taitaa olla jo 6-kiloinen ja 60-senttinen, Joanna kertoo vauvastaan, joka syntyessään painoi 3,3 kiloa ja oli 51 senttiä pitkä. Hiukset ovat tällä hetkellä tummat, mutta vaalenevat, jos poika tulee äitiinsä.
Romeo on rento kaveri ja nukkuu jo pitkän yön.
- Helposti puoli viiteen, sanoo äiti, joka on saanut nukkua imetysten välit rauhassa.
Nimeen liittyy tarina.
Viime talvena raskautensa puolivälissä Joanna käveli kaupungilla, kun hänen syliinsä syöksyi reilun vuoden vanha, vaaleakutrinen pikkupoika. Äiti juoksi perässä. Joanna nappasi pojan syliinsä, äiti pyyteli anteeksi ja kun Joanna laski pojan maahan, tämä säntäsi uudelleen juoksuun.
- Äiti huusi pojan perään, että "nyt rauhoitu Romeo"! Samalla tunsin oman vauvani liikkuvan. Tiesimme jo, että saisimme pojan, Joanna kertoo.
Merkitystä oli tietysti silläkin, että nimi on kansainvälinen ja italialainen. Ensi kesäksi häitä suunnitteleva kihlapari Väre-Kuvaja rakastaa Italiaa.